1999R0111 — SK — 30.05.1999 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE KOMISIE (ES) č. 111/1999

z 18. januára 1999

ustanovujúce všeobecné pravidlá pre uplatňovanie nariadenia Rady (ES) č. 2802/98 o programe dodávania poľnohospodárskych výrobkov do Ruskej federácie







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2802/98 zo 17. decembra 1998 o programe dodávania poľnohospodárskych výrobkov do Ruskej federácie ( 1 ), najmä na jeho článok 4 (2), so zreteľom na nariadenie Rady (ES) č. 2799/98 z 15. decembra 1998 zavádzajúce poľnohospodárske menové opatrenia pre euro ( 2 ), keďže nariadenie (ES) č. 2802/98 stanovuje opatrenia týkajúce sa bezplatných dodávok poľnohospodárskych výrobkov do Ruska; keďže vzhľadom na vykonanie týchto opatrení by sa mali stanoviť všeobecné pravidlá o ich uplatňovaní a najmä pravidlá o účasti vo verejných súťažiach, o udeľovaní zmlúv na dodávky a o záväzkoch, ktoré majú plniť úspešní účastníci verejných súťaží; keďže dodávky zahrňujú poľnohospodárske výrobky z intervenčných skladov bez ďalšieho spracovania a výrobky, ktoré nie sú v intervenčných skladoch k dispozícii, ale patria k rovnakej skupine výrobkov; keďže aj na dodávky spracovaných výrobkov by mali byť stanovené osobitné podrobné pravidlá; keďže by malo byť umožnené platiť za dodávky spracovaných výrobkov základnými surovinami z intervenčných skladov; keďže na to, aby sa v prípade dodávok spracovaných výrobkov a výrobkov, ktoré nie sú k dispozícii v intervenčných skladoch a musia byť získavané na trhu spoločenstva, zabezpečila dostatočná hospodárska súťaž medzi rozličnými podnikateľmi v spoločenstve, mali by byť takéto dodávky organizované v dvoch stupňoch a zmluvy by mali byť udeľované podľa potreby osobitne na výrobu spracovávaných výrobkov, resp. na získavanie výrobkov na trhu, a potom na dodávky v dodacej parite stanovenej pre dodávky do krajiny príjemcu; keďže podľa článku 14 nariadenia Komisie (ES) č. 2808/98 z 22. decembra 1998, ktorým sa stanovujú podrobné pravidlá pre uplatňovanie poľnohospodárskeho menového systému pre euro v poľnohospodárstve ( 3 ), sumy uvádzané v ponukách predkladaných na základe vypísaných verejných súťaží organizovaných na základe dokumentu, ktorý je súčasťou Spoločnej poľnohospodárskej politiky, musia byť vyjadrené v euro; keďže článok 5 (1) toho nariadenia stanovuje, že v takýchto prípadoch je rozhodujúcim dňom pre poľnohospodársky výmenný kurz posledný deň určený na predkladanie ponúk; keďže odseky 3 a 4 tohto článku určujú rozhodujúce dni uplatniteľné na zálohy a zábezpeky; keďže tieto pravidlá pre uplatňovanie musia zahrnovať ešte pred opustením územia spoločenstva a v morských prístavoch a na hraničných bodoch miesta určenia týchto výrobkov aj systém kontroly a poskytnutie finančnej zábezpeky, aby sa zabezpečilo, že transakcia dodávok sa vykonáva správne; keďže okrem toho sa má poskytnúť dôkaz o tom, že dotknuté výrobky boli prevzaté ruskými orgánmi, a to prostredníctvom osobitného osvedčenia o prevzatí; keďže je vhodné stanoviť možnosť poskytujúcu určitú toleranciu, aby sa v prípade strát brali do úvahy určité ťažkosti; keďže výrobky, ktoré sú v držbe intervenčných agentúr a ktoré sú určené na export, podliehajú ustanoveniam nariadenia Komisie (EHS) č. 3002/92 zo 16. októbra 1992, ktorým sa ustanovujú spoločné podrobné pravidlá na overovanie použitia a/alebo miesta určenia výrobkov z intervenčných skladov ( 4 ), naposledy v znení nariadenia (ES) č. 770/96 ( 5 ); keďže by malo byť určené, že nariadenie Komisie (EHS) č. 2220/85 z 22. júla 1985, ktorým sa stanovujú spoločné podrobné pravidlá pre uplatňovanie systému zábezpek pre poľnohospodárske výrobky ( 6 ), naposledy v znení nariadenia (ES) č. 3403/93 ( 7 ), sa má uplatňovať na dodávky upravené týmto nariadením; keďže opatrenia stanovené týmto nariadením sú v súlade so stanoviskom príslušných riadiacich výborov, PRIJALA TOTO NARIADENIE:







Článok 1

Toto nariadenie sa uplatňuje na bezplatné dodávky poľnohospodárskych výrobkov do Ruska podľa nariadenia (ES) č. 2802/98 bez toho, aby boli dotknuté akékoľvek ďalšie ustanovenia prijaté v nariadeniach zahajujúcich verejné súťaže na získanie zmlúv na konkrétne dodávky.

Článok 2

1. Vypísanie verejnej súťaže sa uskutočňuje, aby sa určili náklady na dodávku do morských prístavov a na hraničné body, kde príjemca stanovený v oznámení o vypísaní verejnej súťaže prevezme výrobky uvoľnené z intervenčných skladov, resp. získané na trhu spoločenstva.

a) Takéto náklady sa môžu týkať dodávky tovaru z nakladacej haly skladu intervenčnej agentúry alebo z dopravných prostriedkov, na ktorých je naložený, do bodu prevzatia pri stanovenej dodacej parite.

b) Takéto náklady sa môžu týkať dodávky výrobku naloženého na dopravné prostriedky zo skladu v spoločenstve, z prístavu alebo železničnej stanice do bodu prevzatia pri stanovenej dodacej parite.

2. Vypísanie verejnej súťaže môže obsahovať množstvo výrobkov, ktoré majú byť fyzicky presunuté z intervenčných skladov ako platba za dodávku spracovaných výrobkov z rovnakej skupiny výrobkov. V takomto prípade bude v nákladoch zahrnuté hlavne spracovanie, balenie a označovanie výrobkov, ktoré majú byť dodané v dodacej parite stanovenej v oznámení o vypísaní verejnej súťaže v súlade s konkrétnym vypísaním verejnej súťaže.

3. Vypísanie verejnej súťaže môže obsahovať určenie nákladov na dodávky výrobkov, ktoré sa majú získať na trhu spoločenstva. Pri takýchto dodávkach musia náklady pokrývať hlavne cenu výrobkov a náklady na balenie a označovanie výrobkov, ktoré majú byť dodané v dodacej parite stanovenej v oznámení o vypísaní verejnej súťaže v súlade s konkrétnym vypísaním verejnej súťaže.

Článok 3

Účasť na konaniach verejných súťaží má byť za rovnakých podmienok otvorená pre všetky fyzické osoby, ktoré majú štátnu príslušnosť členského štátu a majú sídlo v spoločenstve, a pre akúkoľvek spoločnosť, ktorá bola založená v súlade so zákonmi členského štátu a ktorej registrované obchodné sídlo, ústredná správa alebo hlavné sídlo sú v členskom štáte.

Článok 4

1. Ponuky sa musia predkladať písomne intervenčnej agentúre na adresu, ktorá je uvedená v oznámení o vypísaní verejnej súťaže, a to do uvedeného dňa a času.

Ponuky sa predkladajú vo dvoch zalepených obálkach. Vnútorná obálka má obsahovať okrem adresy uvedenej v oznámení o vypísaní verejnej súťaže aj číslo nariadenia, ktorým sa oznámilo vypísanie verejnej súťaže a tento text: „Súťažný návrh od (obchodné meno účastníka verejnej súťaže) – Otvoriť môže len Komisia poverená otváraním ponúk“.

Ponuky predložené faxom, telexom alebo elektronickou poštou sú neprípustné.

2. Ponuky sa otvárajú verejne a orgány týmto poverené zverejnia podľa potreby sumy alebo množstvá ponúkané v každej položke.

▼M1

3. Intervenčné orgány sa presvedčia, či účastníci výberového konania a subdodávatelia, výrobcovia lúpanej ryže a bitúnky podieľajúce sa na zabezpečovaní bravčového mäsa uvedeného vo svojich ponukách do výberového konania majú dostatočné technické i finančné kapacity na splnenie záväzkov vyplývajúcich z dodávateľských transakcií, na ktoré predložili ponuku.

▼B

Článok 5

1. Ponuky do verejnej súťaže sú prijateľné, iba ak:

a) jednoznačne uvádzajú nariadenie oznamujúce konkrétne vypísanie verejnej súťaže a číslo položky, ktorej sa týkajú,

b) uvádzajú meno a adresu účastníka verejnej súťaže, ktorý musí mať sídlo v spoločenstve, spolu s jeho registračným číslom DPH a telexovým a/alebo faxovým číslom,

c) pokrývajú jednu ucelenú položku (čistú hmotnosť),

d) v prípade verejných súťaží uvedených v článku 2 (1) a (3) vyjadrujú rôzne ponúkané sumy v euro,

e) keď sa uplatňuje článok 2 (1) a) alebo b) obsahujú: 1. sumu za tonu brutto pre každé miesto určenia, čím je možné pokryť všetky možné body expedovania určené vo vyhlásení verejnej súťaže, 2. mená a adresy všetkých dopravcov a subdodávateľov, ktorí sa zúčastnia na realizácii dodávky na území spoločenstva a v tretích krajinách, 3. dopravné prostriedky, ktoré budú použité, a ich prepravnú kapacitu, ▼M1 4. trasa vrátane hraničných priechodov a vyznačenie akýchkoľvek miest, kde má byť tovar preložený z jedného dopravného prostriedku do druhého mimo colného územia spoločenstva, v takýchto prípadoch sa účastník výberového konania zaväzuje, že úradom a orgánom, ktoré mu určila Komisia, najneskôr tri dni vopred písomne oznámi dátumy prekládky a predpokladané dátumy kľúčových transakcií, najmä nakládku a doručenie na miesto určenia, ▼B 5. presný rozpis ponuky v súlade s heslami uvedenými v prílohe II, ▼M1 6. záväzok účastníka výberového konania predložiť v prípade, že jeho ponuka uspeje, originál poistnej zmluvy uzavretej na pokrytie rizika dopravy, ▼B

f) keď sa uplatňuje článok 2 (2) v prípade dodávok ryže, obsahujú: 1. navrhované množstvo výrobku vyjadrené v tonách (čistej hmotnosti), ktoré sa má vymeniť za jednu tonu netto finálneho výrobku, ktorý má byť potom dodaný na základe podmienok a v dodacej parite stanovenej vo vyhlásení verejnej súťaže, 2. presnú adresu (adresy) skladov, v ktorých je tovar uskladnený pred expedíciou, ▼M1 3. meno/á a adresa/y spoločností vyrábajúcich lúpanú ryžu, ako aj všetkých subdodávateľov a prepravcov podieľajúcich sa na operácii, ▼M1 ————— ▼B

g) keď sa uplatňuje článok 2 (3) v prípade dodávok bravčového mäsa, obsahujú: ▼M1 1. množstvo, ktoré je predmetom výberového konania, uvedené v tonách (netto), vrátane nákladov na spracovanie, balenie, dopravu a uskladnenie až do fázy dodávky uvedenej vo výzve do výberového konania, ▼B 2. presnú adresu (adresy) skladov, v ktorých je tovar uskladnený pred expedíciou, ▼M1 3. Meno/á a adresa/y bitúnkov podieľajúcich sa na zabezpečovaní produktov a všetkých subdodávateľov a prepravcov, ktorí sa podieľajú na transakcii, ▼M1 ————— ▼B

h) sú doplnené potvrdením, že účastník verejnej súťaže zložil v prospech intervenčnej agentúry určenej na predkladanie ponúk súťažnú zábezpeku vo výške jednotnej sumy stanovenej v oznámení o vyhlásení verejnej súťaže podľa článku 8 (1) hlava III nariadenia (EHS) č. 2220/85. Toto potvrdenie má mať formu originálu dokumentu vydaného finančným orgánom, ktorý zábezpeku poskytol, a má byť vystavené v súlade s prílohou III,

i) sú doplnené originálom písomného záväzku zainteresovaného finančného orgánu, že poskytne zábezpeku na dodávku stanovenú v článku 7 vystavenú ►M1 v súlade s prílohou IV ◄ .

▼M1

Zábezpeky ustanovené v tomto nariadení zložia úverové inštitúcie uznané členskými štátmi a uvedú sa v zozname vypracovanom Komisiou ( 8 ) v súlade s článkami 3 (7) a 10 (2) smernice Rady 77/780/EHS ( 9 ) Zloženie zábezpeky schválenej inštitúciou, ktorá nie je uvedená v zozname, je prípustné, ak úverová inštitúcia uvedie v doklade o zábezpeke odkaz na rozhodnutie na národnej úrovni, ktorým jej bol súhlas udelený. Pri zábezpekach sa uvádzajú osobné údaje jednej alebo viacerých osôb oprávnených podpisovať finančné doklady, vrátane ich úradnej moci a podpisového vzoru.

▼B

2. Predložené ponuky, ktoré nie sú v súlade s požiadavkami tohto článku alebo v súlade s dodatočnými požiadavkami nariadenia zahajujúceho konkrétnu verejnú súťaž, ak sa uplatňujú, alebo ponuky, ktoré obsahujú iné podmienky ako tie, ktoré sú stanovené, sú neprijateľné.

▼M1

3. Ponuky sú platné 15 dní od posledného dňa stanoveného na predkladanie ponúk do výberového konania.

▼B

4. Po predložení sa ponuky nesmú meniť ani rušiť.

Článok 6

1. Zainteresovaná intervenčná agentúra alebo agentúry pošlú Komisii do 24 hodín od ukončenia lehoty pre predloženie ponúk faxom alebo inou písomnou telekomunikačnou formou oznámenie, v ktorom uvedú nariadenie, ktorým sa zahajuje vypísanie verejnej súťaže pre každú položku, a toto oznámenie bude obsahovať:

a) mená a adresy účastníkov verejnej súťaže, ktorí najmä podľa článkov 3, 4, a 5 predložili prijateľné ponuky

b) a pri každej prijateľnej ponuke ponúkanú sumu alebo množstvo podľa toho, o čo ide.

▼M1

Intervenčný orgán alebo zainteresované orgány v rámci lehoty stanovenej v predchádzajúcom pododseku predložia Komisii pri každej zásielke úplnú kópiu dvoch prijatých najpriaznivejších ponúk spolu s kópiou zábezpeky a finančného záväzku uvedeného v článku 5 (1) h) a i), ako aj podpisovými vzormi osôb oprávnených vydávať tieto doklady.

▼B

2. Na základe predložených ponúk môže byť pre každú položku rozhodnuté, že:

— sa neudelí žiadna zmluva na dodávku, — alebo

— sa udelí dodávateľská zmluva na základe ponúknutej ceny alebo množstva podľa toho, o čo ide.

▼M1

3. Komisia bezodkladne oznámi úspešnému účastníkovi výberového konania, že mu bol udelený kontrakt, a pošle kópiu rozhodnutia intervenčnému orgánu alebo orgánom, ktorým boli ponuky predložené.

▼B

4. Intervenčné agentúry, ktoré obdržali ponuky do verejnej súťaže, čo najskôr vyrozumejú účastníkov verejnej súťaže o výsledku ich účasti vo verejnej súťaži, a to faxom alebo, ak je to potrebné, elektronickou poštou.

▼M1 —————

▼B

Článok 7

▼M1

1. V prípade dodávateľských transakcií uvedených v článku 2 (1) a) alebo b) úspešný účastník výberového konania zloží do piatich pracovných dní od prijatia oznámenia o udelení kontraktu zábezpeku na dodávku v hodnote zásielky z každej lode alebo určenej pre každé miesto určenia, vynásobenú jednotnou hodnotou ustanovenou v oznámení o výzve do výberového konania.

Vykládka tovaru sa môže začať po predložení potvrdenia o zložení zábezpeky intervenčnému orgánu v súlade s odsekom 4.

▼B

2. V prípade dodávok uvedených v článku 2 (2) musí úspešný účastník verejnej súťaže v priebehu piatich pracovných dní po oznámení o udelení zmluvy zložiť zábezpeku na dodávku vo výške rovnajúcej sa čistým množstvám, ktoré majú byť prevzaté pri každej zásielke, vynásobené jednotnou hodnotou stanovenou v oznámení o vyhlásení verejnej súťaže.

3. V prípade dodávok uvedených v článku 2 (3) musí úspešný účastník verejnej súťaže v priebehu piatich pracovných dní od udelenia zmluvy zložiť zábezpeku na dodávku vo výške rovnajúcej sa 10 % ponuky, vynásobené čistými množstvami, ktoré sa majú dodávať.

4. Zábezpeka na dodávku sa má zložiť v súlade s článkom 8 (1) hlavy III nariadenia (EHS) č. 2220/85 v prospech intervenčnej agentúry zodpovednej za platbu.

Doklad o zložení zábezpeky na dodávku bude doložený originálom dokumentu vydaného finančným orgánom poskytujúcim zábezpeku vystaveným v zmysle prílohy III.

▼M1

Článok 7a

1. So zreteľom na dodávateľské transakcie týkajúce sa výroby lúpanej ryže a zabezpečenia bravčového mäsa na trhu spoločenstva sa úspešnému účastníkovi výberového konania vyplatí jednorazovo čiastka 0,45 EUR na tonu (netto) ryže denne a 0,90 EUR na tonu (netto) bravčového mäsa denne na pokrytie všetkých nákladov (parkovacích poplatkov, poistného, zábezpeky atď.) v prípade, že dopravca nemôže tovar prevziať v stanovenom čase z dôvodov, ktoré nemôže ovplyvniť.

2. So zreteľom na dodávateľskú transakciu uvedenú v článku 2 (1) a) vydá intervenčný orgán potvrdenie o vyloženítovaru v priebehu troch pracovných dní od ukončenia vykládky celého množstva tovaru uloženého v sklade, uvedené v nariadení upravujúcom danú dodávku. Intervenčný orgán znáša náklady, ktoré vzniknú v dôsledku neskorého vydania tohto potvrdenia, tieto náklady sa vypočítajú uplatnením úrokovej sadzby rovnajúcej sa referenčnej sadzbe uvedenej v prílohe VII, uplatniteľnej v príslušnom členskom štáte v posledný deň predkladania ponúk do výberového konania, plus jeden a pol percentuálnych bodov.

▼B

Článok 8

1. S výnimkou prípadov vyššej moci nesú úspešní účastníci verejnej súťaže všetky riziká, ktorým môže byť tovar vystavený, najmä pokiaľ ide o jeho stratu alebo zničenie, a to až po určenú dodaciu paritu.

2. Úspešný účastník verejnej súťaže zodpovedný za prepravu má dodávku vykonať takými dopravnými prostriedkami, ktoré poskytujú primerané zabezpečenie tovaru najmä z hľadiska hygieny, náležitej ochrany a dopravovania tovaru. V prípade prepravy loďami musia byť použité plavidlá v rámci medzinárodných klasifikačných registrov uvedené vo väčších klasifikačných triedach.

3. V prípade ťažkostí, ktoré vznikli v priebehu realizácie dodávky v prípadoch, keď výrobky boli už prevzaté úspešnými účastníkmi verejnej súťaže, má právomoc vydať inštrukcie napomáhajúce ukončeniu dodávky samotná Komisia s výnimkou prípadov mimoriadnych okolností.

4. Komisia môže na žiadosť zainteresovanej intervenčnej agentúry, pokiaľ ide o nedefinovateľné straty, povoliť výnimku, aby sa určité ťažkosti brali do úvahy.

Článok 9

1. Úspešní účastníci verejnej súťaže sa pred vývozom tovaru z územia spoločenstva podrobia všetkým kontrolám, ktoré sú v čase výroby, balenia, skladovania alebo nakladania požadované Komisiou alebo vykonávané v prospech Komisie. Takéto kontroly sa vzťahujú na množstvo, kvalitu, zdravotný stav, balenie a označovanie dodávky. Výsledky týchto kontrol sú spochybniteľné všetkými zainteresovanými stranami až do tej miery, že sa môžu týchto kontrol zúčastniť.

Po odobratí vzoriek agentúra zodpovedná za kontroly uchová pre prípad akýchkoľvek následných sporov ďalšie vzorky na náklady Komisie.

▼M1

V prípade dodávateľskej transakcie týkajúcej sa výroby lúpanej ryže alebo zabezpečovania bravčového mäsa na trhu spoločenstva potvrdenie o vyložení tovaru, vydané v súlade s prílohou V a skontrolované a podpísané kontrolným orgánom, potvrdzuje zhodu produktu s pravidlami ustanovenými na jeho dodávku.

▼B

2. Ak v prípade dodávok stanovených v článku 2 (2) a (3) kvalita tovaru poskytovaného intervenčnou agentúrou alebo dodávateľmi nespĺňa normy stanovené v oznámení o vypísaní verejnej súťaže, agentúra zodpovedná za kontroly o tom okamžite informuje Komisiu a nakladanie sa zastaví.

3. Ak kvalita tovaru poskytovaného intervenčnou agentúrou nespĺňa minimálne normy stanovené pre intervenčný nákup alebo v prípade hovädzieho a teľacieho mäsa normy stanovené pre intervenčné skladovanie, intervenčná agentúra okamžite poskytne tovar spĺňajúci požiadavky stanovené pre dodávku.

Náklady naviac, ktoré vzniknú úspešným účastníkom verejnej súťaže (dodatočné prepravné náklady, zdržné atď.) sú znášané intervenčnou agentúrou.

V prípade uplatnenia tohto odseku sa uplatňuje článok 2 (3) c) nariadenia Komisie (EHS) č. 3597/90 ( 10 ).

4. Ak v prípade dodávok stanovených v článku 2 (2) a (3) tovar poskytovaný dodávateľmi nespĺňa normy kvality stanovené v oznámení o vypísaní verejnej súťaže, dodatočné prepravné náklady, ktoré vzniknú úspešnému účastníkovi verejnej súťaže, znášajú títo dodávatelia bez toho, aby bol dotknutý článok 12 (2).

▼M1

5. V prípade dodávky hovädzieho/teľacieho a bravčového mäsa intervenčný orgán, ktorý má tovar v držbe, ako aj úspešný účastník výberového konania alebo podľa okolností správca skladu v mene úspešného účastníka podstúpi kontrolu požadovanú a vykonanú zástupcami určenými prijímajúcou krajinou na colnom území spoločenstva.

6. Orgán zodpovedný za kontrolu pripojí uzáveru na dopravný prostriedok opúšťajúci colné územie spoločenstva po naložení. V prípade prekládky mimo colného územia spoločenstva orgán určený Komisiou skontroluje, či uzávery na dopravnom prostriedku prichádzajúcom na miesto vykládky neboli porušené, a pripojí uzáveru na nový dopravný prostriedok použitý po prekládke.

▼B

7. Úspešní účastníci verejnej súťaže sa v morských prístavoch a na hraničných prechodoch miest určenia výrobkov, ktoré boli stanovené v oznámení o vyhlásení verejnej súťaže, podrobia všetkým kontrolám požadovaným Komisiou alebo vykonávaným v prospech Komisie.

Po ukončení kontrol sa úspešnému účastníkovi verejnej súťaže vydá osvedčenie o zhode alebo nezhode obsahujúce podrobnosti o vykonaných kontrolách a o výsledkoch. Agentúra zodpovedná za kontroly pošle kópiu tohto osvedčenia Komisii.

8. Náklady na kontroly znáša spoločenstvo s výnimkou nákladov týkajúcich sa kontrol uvedených v odseku 5.

▼M1

Článok 10

1. Žiadosti o úhradu dodávky sa predložia intervenčnému orgánu uvedenému v článku 4 do dvoch mesiacov po uplynutí lehoty na dodávku stanovenej vo výzve do výberového konania. Okrem prípadov vyššej moci sa výška čiastky zníži o 10 % za prvý mesiac omeškania a 5 % za každý ďalší mesiac.

2. K žiadosti o úhradu sa pripoja tieto sprievodné doklady:

a) ak sa uplatňuje článok 2 (1) b): — kópia prepravných dokladov, — originál potvrdenia o prevzatí tovaru vydaného kontrolným orgánom určeným Komisiou a podpísaného predstaviteľom prijímajúcej krajiny uvedenej v prílohe nariadenia, ktorý otvára výzvu do výberového konania na dodávku. Tento dokument sa vypracuje v súlade s prílohou I, — osvedčenie o zhode vo fáze dodávky uvedenej v článku 9 (7), — podľa okolností buď kópia vývoznej licencie, alebo vývozného colného vyhlásenia, ak sa predloženie vývoznej licencie nepožaduje podľa právnych predpisov o organizácii trhu;

b) ak sa uplatňuje článok 2 (1) a), okrem dokladov uvedených v bode a) sa k žiadostiam pripoja doklady o kontrole uvedené v článku 14 (2).

3. V prípade dodávok uvedených v článku 2 (1) a) alebo b) sa v rámci výberového konaniavykoná platba za množstvo uvedené v potvrdení o prevzatí tovaru, vydanom kontrolným orgánom určeným Komisiou a podpísanom zástupcom prijímajúcej krajiny, uvedenej v prílohe k nariadeniu, ktorý otvorí výzvu do výberového konania na dodávku. Tento doklad sa vypracuje v súlade s prílohou I.

4. V prípade dodávok uvedených v článku 2 (2) sa množstvo udeleného intervenčného tovaru sprístupní úspešnému účastníkovi výberového konania po predložení dôkazu o zložení zábezpeky podľa článku 7 (2).

5. V prípade dodávok uvedených v článku 2 (3) sa úhrada ponuky úspešného účastníka výberového konania na zabezpečenie produktu vykoná po predložení potvrdenia o vyložení tovaruvypracovaného v súlade s prílohou V, vydaného schváleným dopravcom a podpísaného kontrolným orgánom uvedeným v článku 9 (1), po úplnom naložení zásielky.

6. Ak sa prevzatie zástupcom príjemcu vo fáze dodávky oneskorí v dôsledku okolností, ktoré nemôže úspešný účastník výberového konania ovplyvniť, dodatočné náklady, ktoré vzniknú tomuto účastníkovi, preplatí prijímajúca krajina po skontrolovaní sprievodných dokladov.

7. V prípade kamiónovej dopravy po cestách Ruskej federácie uplatnením záväzku prijatého v dôsledku predloženej ponuky zašle účastník výberového konania faktúry za náklady stanovené v súlade s technickou prílohou memoranda o porozumení, uvedeného v článku 15, ruským orgánom.

▼B

Článok 11

1. Prvotné požiadavky týkajúce sa zábezpeky ponuky v zmysle článku 20 nariadenia (EHS) č. 2220/85 sú tieto:

a) požiadavka nestiahnuť ponuku,

b) zloženie zábezpeky dodávky v súlade s článkom 7,

c) okrem toho pre dodávku podľa článku 2 (2) fyzický odvoz udelených množstiev z intervenčných skladov. Po uplynutí lehoty stanovenej pre odvoz zábezpeka prepadá na tie množstvá, ktoré neboli odvezené v súlade s článkom 23 (2) nariadenia (EHS) č. 2220/85. Navyše množstvo, ktoré má byť odvezené, sa za každý mesiac omeškania znižuje o 10 %.

2. Zábezpeka ponuky sa uvoľní:

— ak ponuka nie je prijatá,

— v prípade dodávok podľa článku 2 (1) a) alebo b) a článku 2 (3) po predložení dokladu o zložení zábezpeky na dodávku v súlade s článkom 7,

— v prípade dodávok podľa článku 2 (2) po predložení osvedčenia o odvoze vydaného intervenčnou agentúrou pre všetky udelené množstvá.

Článok 12

1. Prvotné požiadavky týkajúce sa zábezpeky na dodávku v zmysle článku 20 nariadenia (EHS) č. 2220/85 sú dodávky plného množstva výrobku v nezmenenej kvalite v porovnaní s:

— kvalitou zistenou v čase odvozu z intervenčného skladu v prípade dodávky podľa článku 2 (1) a),

— kvalitou zistenou v čase prevzatia dodávky prepravcom v prípade dodávky podľa článku 2 (1) b),

— kvalitou určenou v oznámení o vyhlásení verejnej súťaže v prípade dodávky podľa článku 2 (2) a (3).

2. Zábezpeka na dodávku sa uvoľní, keď úspešný účastník verejnej súťaže poskytne dôkaz o uskutočnení dodávky v súlade s požiadavkami tohto nariadenia a nariadenia, ktorým sa oznamuje vyhlásenie konkrétnej verejnej súťaže.

Tento dôkaz sa poskytne:

a) v prípade dodávok podľa článku 2 (1) a) alebo b) predložením dokumentov uvedených v článku 10 (2) a) alebo b) podľa toho, čo je vhodné. Zábezpeka na množstvá, pre ktoré nebol poskytnutý dôkaz, prepadne;

▼M1

b) v prípade dodávok podľa článku 2 (2) a (3) po predložení potvrdenia o vyložení tovaru vypracovaného v súlade s prílohou V, ktoré vydal dopravca a podpísal kontrolný orgán uvedený v článku 9 (1).

▼B

Zábezpeka prepadne:

— na množstvá, ktoré neplnia podmienky stanovené pre danú dodávku,

— na množstvá, ktoré sa stratia hlavne v dôsledku balenia, ktoré pre predpokladaný druh prepravy bolo nevhodné,

— v prípade nedodržania intenzity nakladania stanovenej vo vyhlásení verejnej súťaže, a to až do výšky 1 EUR za tonu a deň vynásobené množstvom, ktoré nebolo naložené.

▼M1

3. V prípade omeškania vo fáze stanovenej na dodávku sa uplatní zábezpeka na množstvo tovaru, ktoré nebolo dodané v stanovenej lehote alebo bolo dodané po uplynutí tejto lehoty, až do výšky 0,75 EUR na tonu za každý deň omeškania. Platba za omeškanie sa zvýši na 1,00 EUR na tonu za každý ďalší deň omeškania, počnúc jedenástym dňom. Tieto ustanovenia sa uplatnia pri omeškaní prevzatia alebo dodávky, ktoré možno prisúdiť úspešnému účastníkovi výberového konania.

4. V prípade dodávok podľa článku 2 (1) a) alebo b) sa zábezpeka na dodávku uvoľní v súlade s vyššie uvedenými podmienkami alebo v 20 % splátkach po predložení dôkazu o dodaní 20 % celkového množstva zásielky.

▼B

Článok 13

Keď sa uplatňuje článok 2 (1) a) alebo b) môže úspešný účastník verejnej súťaže na požiadanie obdržať platbu na účet rovnajúcu sa 90 % sumy získanej vynásobením čistých množstiev prevzatých výrobku, miesta určenia a dátumu dodávky jednotnými sumami stanovenými v jeho ponuke.

Platba na účet sa vykoná na základe predloženia osvedčenia o odvoze vystaveného v súlade s prílohou V alebo VI a vydaného podľa toho, čo je vhodné, buď intervenčnou agentúrou členského štátu, ktorá má v držbe daný výrobok, alebo úspešným účastníkom verejnej súťaže, a to v prípade výroby spracovávaného výrobku alebo získavania výrobku na trh spoločenstva, a na základe predloženia dokladu o zložení zábezpeky platby na účet vystavenej v prospech intervenčnej agentúry zodpovednej za platbu vo výške rovnajúcej sa sume, ktorá sa má zaplatiť. Zábezpeka sa zloží v súlade s prílohou III.

▼M1

Zábezpeka zložená na účet sa vráti, ak boli splnené podmienky stanovené na úhradu zostatku dodávky uplatnením článku 10.

▼M1

Článok 14

1. Na vývozných licenciách požadovaných a predložených na splnenie dodávky podľa príslušných právnych predpisov o jednotnej organizácii trhu sa v kolónke 20 uvedie nasledujúca informácia:

„Nariadenie Rady (ES) č. 2802/98. Nepodlieha refundácii pri vývoze.“

2. Vývozné vyhlásenie a doklady o kontrole vydané podľa článku 3 nariadenia (EHS) č. 3002/92 uvádzajú takto:

„Nariadenie Komisie (ES) č. 111/1999 ustanovujúce všeobecné pravidlá uplatňovania nariadenia Rady (ES) č. 2802/98 o programe dodávky poľnohospodárskych produktovdo Ruskej federácie. Nepodlieha refundácii pri vývoze.“

3. Ak na účely vývozu produktu treba podať žiadosť o vydanie vývoznej licencie, k žiadosti sa pripája dôkaz o tom, že žiadateľ je úspešným účastníkom výberového konania na dodávku podľa nariadenia (ES) č. 2802/98. Tento dôkaz predstavuje kópia rozhodnutia o udelení kontraktu uvedená v článku 6 (3).

Vývozné licencie sa vydávajú len po predložení dôkazu o zložení zábezpeky na dodávku v súlade s článkom 7. Zloženie zábezpeky sa považuje za zabezpečenie licenčnej zábezpeky. Derogáciou hlavy III oddielu 4 nariadenia (EHS) č. 3719/88 sa uvoľní v súlade s podmienkami ustanovenými v článku 12 (2).

▼B

Článok 15

Záujemca môže na požiadanie obdržať od intervenčnej agentúry uvedenej v článku 4 relevantné ustanovenia Memoranda o porozumení medzi Európskym spoločenstvom a Ruskou federáciou, ktoré sa uplatňujú na konkrétne vyhlásenia verejných súťaží na zmluvy na dodávky oznámené podľa nariadenia (ES) č. 2802/98 v angličtine alebo v ruštine.

Článok 16

Súdny dvor Európskych spoločenstiev má právo rozhodovať v akýchkoľvek sporoch vyplývajúcich z uplatňovania alebo z neuplatňovania, resp. z výkladu pravidiel, ktorými sa riadia transakcie dodávok vykonávané v súlade s týmto nariadením.

Článok 17

Toto nariadenie nadobúda účinnosť nasledujúci deň po jeho uverejnení v Úradnom vestníku Európskych spoločenstiev.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.









PRÍLOHA I a)









PRÍLOHA I b)

▼M1









PRÍLOHA II

Špecifikácia ponuky v EUR/tona ( 11 )

1. Manipulačné náklady a náklady spojené s nakladaním tovaru

2. Dopravné náklady

3. Náklady na FOB

4. Doprava na mori

5. Náklady na naloženie do vagónov

6. Náklady súvisiace so železničnou dopravou pred prekládkou

7. Náklady na prekládku do vagónov

8. Náklady súvisiace so železničnou dopravou po prekládke na ruskú hranicu

9. Náklady na cestnú kamiónovú dopravu na ruskú hranicu

10. Poistné náklady na pokrytie rizík súvisiacich s dopravou

11. Náklady na bankovú záruku

12. Administratívne náklady (osvedčenia, colné doklady atď.)

13. Rôzne náklady

Spolu v EUR/tona ……………………

▼B









PRÍLOHA III









PRÍLOHA IV

►(1) M1









PRÍLOHA V









PRÍLOHA VI

▼M1









PRÍLOHA VII

Referenčné úrokové sadzby uvedené v článku 7 a) (2)

— Belgicko: úroková sadzba na trojmesačné štátne dlhopisy (Európska centrálna banka)

— Dánsko: trojmesačná medzibanková úroková sadzba (Dánska centrálna banka)

— Nemecko: trojmesačná úroková sadzba (Európska centrálna banka)

— Grécko: trojmesačná ATHIBOR (Reuters)

— Španielsko: trojmesačná medzibanková úroková sadzba (Španielska centrálna banka)

— Fínsko: trojmesačná HELIBOR (Európska centrálna banka)

— Francúzsko: trojmesačná PIBOR (Európska centrálna banka)

— Írsko: trojmesačná medzibanková fixná sadzba (Európska centrálna banka)

— Taliansko: trojmesačná medzibanková úroková sadzba (FT)

— Luxembursko: úrokové sadzby na trojmesačné štátne dlhopisy (Európska centrálna banka)

— Holandsko: trojmesačná medzibanková úroková sadzba (Európska centrálna banka)

— Rakúsko: trojmesačná VIBOR (Európska centrálna banka)

— Portugalsko: trojmesačná medzibanková úroková sadzba (Portugalská centrálna banka)

— Švédsko: trojmesačná STIBOR (Európska centrálna banka)

— Veľká Británia: trojmesačná medzibanková úroková sadzba